Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 1094/10/5511	Žilina, 5.3.2012
EEČ : 2-43-88-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Žilina
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 3 940,29 € 
b.	Peňažná suma určená na všeobecne prospešné účely: 80,00 € 
c.	Konkrétny adresát peňažnej sumy určenej na všeobecne prospešné účely: Zámok - na podporu deťom z domova v Bytči, XXXXX 
d.	Suma odovzdaná štátu na peňažnú pomoc obetiam trestnej činnosti: 80,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - okolie pod spisovou značkou ORP-2799/ZO-ZA-2010.

Skutková veta: 
     Dňa 28.10.2010 o 19.45 h v obci XXXXX, pri pohostinstve s názvom "U Mičurovej" na kolieskových korčuliach narazil do XXXXX, ktorej z nedbanlivosti spôsobil:
- nepravidelnú tržnú ranu na pravej strane čela,
- drobnú tržnú ranu na pravej strane koreňa nosa veľkosti do 1 cm,
- pomliaždenie pravej strany tváre s odreninou a opuchom v oblasti nad jarmovou kosťou až pravého líca so zájdením očnej štrbiny,
- zlomeninu spodiny pravej očnice bez posunu úlomkov a bez poruchy pohyblivosti očnej gule,
- odreninu hornej pery,
- otras hlavy s nevylúčeným ľahkým otrasom mozgu, 
ktoré zranenia si vyžiadali práceneschopnosť v trvaní najmenej 4 týždne,
     pričom ml. XXXXX ako účastník cestnej premávky, svojim konaním porušil ustanovenia § 52 ods. 6 zákona 8/2009 Z. z. o cestnej premávke 
Odôvodnenie: 
	Policajný orgán OO PZ XXXXX - okolie  pod sp. zn. ORP-2790/ZO-ZA-2010 dňa 16.11.2010 vzniesol obvinenie ml. XXXXX pre prečin ublíženia na zdraví podľa § 158  Trestného zákona.

V prípravnom konaní sa obvinený ku spáchaniu trestného činu, ktorý sa mu kladie za vinu, priznal. Škoda poškodenej bola uhradená pri zmierovacom konaní  dňa 03.02.2012 XXXXX na účet poškodenej.

Skutočnosť uzavretia zmieru medzi obvineným a poškodenou  je zrejmá z dohody uzatvorenej dňa 28. 02. 2012 na Okresnom súde v Žiline.

Pred samotným rozhodnutím o schválení zmieru bol obvinený vypočutý v rámci mediácie, pričom pri výsluchu uviedol, že spáchal skutok, pre ktorý je stíhaný. Obsahu obvinenia porozumel a je si vedomý dôsledkov schválenia zmieru. So schválením zmieru súhlasí a tento uzatvoril s poškodenou dobrovoľne.

V rámci dohody o uzavretí zmieru zo dňa 28. 02. 2012 bol určený ako adresát peňažnej sumy určenej na všeobecne prospešné účely vo výške 160,--€. Výšku peňažnej sumy určenej na verejnoprospešné účely som stanovil na 160,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %  patrí  neziskovej organizácii Zámok - na podporu deťom z domova v Bytči, XXXXX vedený vo  VÚB banke, a.s.  Pričom  suma 160,-€ bola dňa  02. 03. 2012 poukázaná na účet Krajskej prokuratúry v Žiline XXXXX vedenom v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. I podľa v súčasnosti účinného Trestného zákona by sa jednalo o trestný čin, u ktorého by bolo možné rozhodnúť zmierom podľa § 220 Tr. poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie za splnenia podmienok uvedených v § 220 ods. 1 písm. a) až písm. c) Tr. por. 

Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor